ROMÂNIA

JUDEŢUL BUZĂU

MUNICIPIUL BUZĂU

-CONSILIUL LOCAL-

**H O T Ă R Â R E**

pentru aprobarea costului mediu lunar de întreţinere a

persoanelor vârstnice şi a cuantumului contribuţiei de întreţinere în sarcina altor persoane decât persoana vârstnică îngrijită în căminul Complexului de Servicii pentru Persoane Vârstnice "Alexandru Marghiloman" Buzău

Consiliul Local al Municipiului Buzău, judeţul Buzău, întrunit în şedinţă ordinară:

Având în vedere:

- expunerea de motive a primarului municipiului Buzău, înregistrată sub nr. 82/CLM/13.03.2018, prin care se propune aprobarea costului mediu lunar de întreţinere a persoanelor vârstnice îngrijite în căminul Complex de Servicii pentru Persoane Vârstnice "Alexandru Marghiloman" Buzău;

- raportul Direcției de Asistență Socială a municipului Buzău cu nr. 2720/12.03.2018;

- avizul Comisiei pentru muncă și protecție socială a Consiliului Local al Municipiului Buzău;

- avizul Comisiei pentru patrimoniu şi activităţi economico – financiare a Consiliului Local al Municipiului Buzău;

- avizul Comisiei pentru administraţie publică, juridică şi de disciplină, apărarea ordinii publice, respectarea drepturilor şi libertăţilor cetăţenilor a Consiliului Local al Municipiului Buzău;

- prevederile art. 24 din Legea nr. 17/2000 (\*\*\*republicată\*\*\*), privind asistenţa socială a persoanelor vârstnice;

- prevederilor H.G. nr. 978/2015 privind aprobarea standardelor minime de cost pentru serviciile sociale și a nivelului venitului lunar pe membru de familie în baza căruia se stabilește contribuția lunară de întreținere datorată de către susținătorii legali ai persoanelor vârstnice din centrele rezidențiale;

În temeiul art. 36, alin. (2), lit. d) şi alin. (6), lit. a-2), art. 45, alin. (1), şi art. 115, alin. (1), lit. b) din Legea nr. 215/2001 a administraţiei locale, republicată, cu modificările şi completările ulterioare,

**H O T Ă R Ă Ş T E:**

Art. 1.- Se aprobă costul mediu lunar de întreţinere pe anul 2018 pentru persoanele vârstnice îngrijite în căminul Complexului de Servicii pentru Persoane Vârstnice "Alexandru Marghiloman" Buzău, în cuantum de 4257 lei lunar, potrivit Anexei nr. 1 la prezenta hotărâre.

Art. 2.- (1) Se aprobă nivelul maxim al contribuției lunare de întreținere pentru anul 2018, în funcție de gradul dependență al persoanei vârstnice îngrijite, după cum urmează:

- pentru persoanele dependente - o contribuție maximă lunară în valoare de 1985 lei;

- pentru persoanele semidependente - o contribuție maximă lunară în valoare de 1489 lei;

- pentru persoanele independente - o contribuție maximă lunară în valoare de 993 lei.

(2) Se aprobă modalitatea de plată a contribuției lunare de întreținere datorată de persoanele vârstnice îngrijite în Complexul de Servicii pentru Persoane Vârstnice "Alexandru Marghiloman" Buzău, precum și de susținătorii legali ai acestora care beneficiază de venituri lunare, pe membru de familie, în cuantum mai mare decât valoarea netă a salariului de bază minim brut pe țară garantat în plată în anul 2018, respectiv suma de 1163 lei, conform Anexei nr. 2 la prezenta hotărâre.

Art. 3.- Anexele 1 şi 2 fac parte integrantă din prezenta hotărâre.

Art. 4.- Cu data adoptării prezentei hotărâri Hotărârea nr. 64/2017 a Consiliului Local al Municipiului Buzău pentru aprobarea costului mediu lunar de întreținere a persoanelor vârstnice și a cuantumului contribuției de întreținere în sarcina altor persoane decât persoana vârstnică îngrijită în căminul Complexului de Servicii pentru Persoane Vârstnice ”Alexandru Marghiloman” se abrogă.

Art. 5.- Primarul municipiului Buzău, prin intermediul Direcției de Asistență Socială a municipiului Buzău, va aduce la îndeplinire prevederile prezentei hotărâri.

**PREȘEDINTELE ȘEDINȚEI,**

consilier George – Aurelian Vlad

**CONTRASEMNEAZĂ:**

**SECRETARUL MUNICIPIULUI BUZĂU,**

Eduard Pistol

Buzău, 26 martie 2018

Nr. 61

Această Hotărâre a fost adoptată de Consiliul Local al Municipiului Buzău în ședința din data de 26 martie 2018, cu respectarea prevederilor art. 45, alin. (1) din Legea nr. 215/2001 a administrației publice locale, republicată și actualizată, cu un număr de 22 voturi pentru, --- abțineri și --- voturi împotrivă, din numărul total de 23 consilieri în funcție și 22 consilieri prezenți la ședință.

ROMÂNIA

JUDETUL BUZĂU

MUNICIPIUL BUZĂU

**-PRIMAR-**

Nr. 82/CLM/13.03.2018

**EXPUNERE DE MOTIVE**

la proiectul de hotărâre pentru aprobarea costului mediu lunar de întreţinere a persoanelor vârstnice şi a cuantumului contribuţiei de întreţinere în sarcina altor persoane decât persoana vârstnică îngrijită în căminul Complexul de Servicii pentru Persoane Vârstnice "Alexandru Marghiloman" Buzău

În conformitate cu prevederile art. 36, alin. (2), lit. d) şi alin. (6), lit. a-2) din Legea nr. 215/2001 a administraţiei publice locale, cu modificările şi completările ulterioare, precum şi art. 24 din Legea nr. 17/2000 privind asistenţa socială a persoanelor vârstnice (\*\*\*republicată\*\*\*) se impune actualizarea anuală a costului mediu lunar de întreţinere a persoanelor vârstnice îngrijite în căminul Complexulului de Servicii pentru Persoane Vârstnice "Alexandru Marghiloman" Buzău.

Costul mediu lunar de întreţinere se stabileşte în funcţie de gradul de dependenţă al persoanei vârstnice îngrijite şi are în vedere totalitatea cheltuielilor curente anuale ale căminului pentru persoane vârstnice, diminuate cu sumele primite din Fondul naţional unic de asigurări de sănătate, pentru finanțarea drepturilor de personal ale personalului medical și a medicamentelor.

Costul mediu lunar de întreţinere a persoanelor vârstnice îngrijite în cămin, propus conform art. 25, alin. (2), (4) din Legea nr. 17/2000, (\*\*\*republicată\*\*\*) privind asistenţa socială a persoanelor vârstnice, pentru anul 2018, se stabileşte la nivelul costului mediu lunar de întreţinere calculat la nivelul cheltuielilor efectuate în anul 2017, de 4257 lei beneficiar/lună.

Acoperirea valorii integrale a contribuției lunare se stabilește conform modului de calcul prezentat în anexa nr. 2 la prezentul proiectul de hotărâre.

Având în vedere propunerea formulată de Directorul Executiv al Direcției de Asistența Socială a municipiului Buzău, precum şi dispoziţiile legale susmenţionate, s-a elaborat alăturat proiect de hotărâre, pe care îl supunem atenţiei dumneavoastră, în vederea adoptării lui în forma prezentată.

**PRIMAR,**

Constantin Toma

ROMÂNIA

JUDEŢUL BUZĂU

MUNICIPIUL BUZĂU

- Direcția de Asistența Socială a municipiului Buzău -

Nr. 2720/12.03.2018

**R A P O R T**

la proiectul de hotărâre pentru aprobarea costului mediu lunar de întreţinere a persoanelor vârstnice şi a cuantumului contribuţiei de întreţinere în sarcina altor persoane decât persoana vârstnică îngrijită în căminul Complexului de Servicii pentru Persoane Vârstnice "Alexandru Marghiloman" Buzău

În conformitate cu prevederile art. 24 din Legea nr. 17/2000 privind asistenţa socială a persoanelor vârstnice (\*\*\*republicată\*\*\*), persoanele vârstnice care dispun de venituri proprii şi sunt îngrijite în cămine organizate potrivit legii, precum şi susţinătorii legali ai acestora au obligaţia să plătească lunar, o contribuţie de întreţinere, stabilită pe baza costului mediu lunar de întreţinere.

Costul mediu lunar de întreţinere se stabileşte anual de către consiliile locale şi/sau judeţene, după caz, înainte de adoptarea bugetelor proprii.

Costul mediu lunar de întreţinere se stabileşte în funcţie de gradul de dependenţă a persoanei vârstnice îngrijite şi are în vedere totalitatea cheltuielilor curente anuale ale căminului pentru persoane vârstnice, diminuate cu sumele primite din Fondul național unic de asigurări de sănătate, pentru finanțarea drepturilor de personal ale personalului medical și a medicamentelor.

Costul mediu lunar de întreţinere trebuie să asigure îndeplinirea nivelului standardelor minime de calitate și nu poate fi mai mic decât standardul minim de cost aprobat prin Hotărârea Guvernului nr. 978/2015. Pentru anul 2018 costul mediu lunar este calculat conform tabelului următor:

|  |  |  |  |
| --- | --- | --- | --- |
| Nr.  crt. | Denumire indicator | Cod  indicator | TOTAL COSTURI  (cheltuieli) |
| 1 | Cheltuieli de personal | 10 | 1329716 lei |
| 2 | Bunuri şi servicii | 20 | 713624 lei |
| 3 | Bunuri şi servicii (chelt.întreţ.) | 20.01 | 420425 lei |
| 4 | Reparaţii curente | 20.02 | 1405 lei |
| 5 | Hrană | 20.03 | 234008 lei |
| 6 | Medicamente | 20.04 | 4025 lei |
| 7 | Bunuri de natura obiectelor de inventar (echipam.+cazarm.) | 20.05 | 23938 lei |
| 8 | Alte cheltuileli cu bunuri si servicii | 20.30 | 12444 lei |
| 9 | Deplasări interne / cursuri | 20.06 | 13571 lei |
| 10 | Pregătire profesională | 20.13 | 3808 lei |
| Total cheltuieli | | | 2043340 lei |
| Nr. Mediu de beneficiari în anul 2017 | | | 40 |
| Cost mediu / beneficiar / an | | | 51084 lei |
| **COST MEDIUL / BENEFICIAR / LUNĂ în anul 2017** | | | **4257 lei** |

Contribuţia lunară de întreţinere pentru anul 2018 se stabileşte având în vedere caracterul social al activității, luând în calcul cheltuielilor efectuate în anul 2017, precum și standardul minim de cost pentru serviciile sociale rezidențiale destinate persoanelor vârstnice stabilit prin H.G. nr. 978/2015.

Propunem ca valoarea contribuției lunare de întreținere să se stabilească pornind de la standardul minim de cost pentru serviciile sociale rezidențiale destinate persoanelor vârstnice stabilit prin H.G. nr. 978/2015, în cuantum de 23784 lei/an, respectiv 1982 lei/lună.

Astfel:

- pentru persoanele dependente - o contribuție maximă lunară în valoare de 1985 lei;

- pentru persoanele semidependente - o contribuție maximă lunară în valoare de 1489 lei;

- pentru persoanele independente - o contribuție maximă lunară în valoare de 993 lei.

Pornind de la valoarea contribuției datorată de persoanele dependente, s-a aplicat o diminuare cu 25 procente pentru persoanele vârstnice semidependente, respectiv 50 procente pentru persoanele vârstnice independente. Valorile propuse au la bază prevederile art. 18, alin. 5): ”Cheltuielile de funcţionare a căminului pentru persoane vârstnice se asigură cu respectarea principiului subsidiarităţii, în următoarea ordine:

a) din venituri proprii;

b) din sume alocate din bugete locale ale unităţilor/subdiviziunilor administrativ-teritoriale;

c) din bugetul de stat, din sume defalcate din taxa pe valoarea adăugată - în proporţie de cel puţin 10% din standardul minim de cost aprobat prin hotărâre a Guvernului, în condiţiile legii, în completarea sumelor prevăzute la lit. a) şi b), pe baza necesarului stabilit anual de Ministerul Muncii şi Justiţiei Sociale, la elaborarea bugetului de stat.” și art. 21, alin. 2), lit. a): ”De la bugetul local se alocă fonduri pentru:

a) sume alocate în completarea veniturilor proprii ale căminelor prevăzute la art. 18, alin. (5), lit. a)”.

Persoana vârstnică îngrijită în Complexul de Servicii pentru Persoane Vârstnice ”Alexandru Marghiloman” Buzău, precum şi susținătorii legali ai acesteia, care dispun de venituri proprii, au obligația să plătească lunar o contribuție de întreținere, stabilită în urma evaluării complexe, pe baza costului mediu lunar de întreținere, precum și a veniturilor persoanei vârstnice și, după caz, a susținătorilor legali ai acesteia.

Persoanele vârstnice care nu au venituri şi nici susţinători legali nu datorează contribuţia de întreţinere, aceasta fiind suporată din bugetul local, conform art. 24, alin. (2) din Legea nr. 17/2000 privind asistența socială a persoanelor vârstnice.

Acoperirea valorii integrale a contribuţiei lunare se stabileşte astfel (art. 25, alin. 5, lit. a-b din Legea nr. 17/2000 privind asistența socială a persoanelor vârstnice):

1. contribuția lunară datorată de persoanele vârstnice este de 60 % din valoarea veniturilor personale lunare, fără a se depăși costul mediu lunar de întreținere aprobat, respectiv 4257 lei/lunar;
2. diferenţa până la concurenţa valorii integrale a contribuţiei lunare de întreţinere se va plăti de către susţinătorii legali ai persoanelor vârstnice îngrijite în cămine, dacă realizează venit lunar, pe membru de familie, în cuantum mai mare decât valoarea netă a salariului de bază minim brut pe țară garantat în plată, stabilit potrivit legii – în prezent în cuantum de 1163 lei, conform H.G. nr. 846/2017 privind stabilirea salariului minim brut pe țară în plată pentru anul 2018.

La stabilirea venitului lunar pe membru de familie al susținătorilor legali, se procedează după cum urmează:

a) din veniturile nete lunare ale susținătorilor legali se scad eventualele obligații legale de întreținere, aflate în executare;

b) suma rămasă se împarte la numărul membrilor de familie pe care susținătorii legali îi au efectiv în întreținere.

Categoriile de venituri luate în calcul la stabilirea venitului lunar pe membru de familie sunt stabilite prin art. 341 din Legea nr. 287/2009 privind Codul civil (\*\*republicată\*\*) (a se vedea art. 25, alin. 52 din Legea nr. 17/2000 privind asistența socială a persoanelor vârstnice) și au în vedere:

- Veniturile din muncă;

- Sumele de bani cuvenite cu titlu de pensie în cadrul asigurărilor sociale şi altele asemenea;

- Veniturile cuvenite în temeiul unui drept de proprietate intelectuală.

**DIRECTOR EXECUTIV,**

Gabriela Antonescu

**Anexa nr. 1**

la Hotărârea nr. 61 din 26 martie 2018

a Consiliului Local al Municipiului Buzău

**COSTUL MEDIU LUNAR**

de întreţinere a persoanelor vârstnice îngrijite în căminul Complexului de Servicii pentru Persoane Vârstnice " Alexandru Marghiloman " Buzău

|  |  |  |  |
| --- | --- | --- | --- |
| Nr.  crt. | Denumire indicator | Cod  indicator | TOTAL COSTURI  (cheltuieli) |
| **1** | **Cheltuieli de personal** | **10** | 1329716 lei |
| **2** | **Bunuri şi servicii** | **20** | 713624 lei |
| 3 | Bunuri şi servicii (chelt.întreţ.) | 20.01 | 420425 lei |
| 4 | Reparaţii curente | 20.02 | 1405 lei |
| 5 | Hrană | 20.03 | 234008 lei |
| 6 | Medicamente | 20.04 | 4025 lei |
| 7 | Bunuri de natura obiectelor de inventar (echipam.+cazarm.) | 20.05 | 23938 lei |
| 8 | Alte cheltuileli cu bunuri si servicii | 20.30 | 12444 lei |
| 9 | Deplasări interne / cursuri | 20.06 | 13571 lei |
| 10 | Pregătire profesională | 20.13 | 3808 lei |
| Total cheltuieli | | | 2043340 lei |
| Nr. Mediu de beneficiari în anul 2017 | | | 40 |
| Cost mediu / beneficiar / an | | | 51084 lei |
| **COST MEDIUL / BENEFICIAR / LUNĂ în anul 2017** | | | **4257 lei** |

DIRECTOR EXECUTIV

**PREŞEDINTELE ŞEDINŢEI,**

consilier George – Aurelian Vlad

**SECRETARUL MUNICIPIULUI BUZĂU,**

Eduard Pistol

**Anexa nr. 2**

la Hotărârea nr. 61 din 26 martie 2018

a Consiliului Local al Municipiului Buzău

**Modalitatea de plată a contribuției lunare de întreținere pentru anul 2018, datorată de persoanele vârstnice îngrijite în Complexul de Servicii pentru Persoane Vârstnice Alexandru Marghiloman Buzau și/sau de către susținătorii legali ai acestora care realizează venit lunar pe membru de familie în cuatum mai mare** d**ecât valoarea netă a salariului de bază minim brut pe țară garantat în plată în anul 2018, respectiv suma de 1163 lei**

Persoana vârstnică îngrijită în Complexul de Servicii pentru Persoane Vârstnice ”Alexandru Marghiloman” Buzău, precum şi susținătorii legali ai acesteia, care dispun de venituri proprii, au obligația să plătească lunar o contribuție de întreținere, stabilită în urma evaluării complexe, pe baza costului mediu lunar de întreținere, precum și a veniturilor persoanei vârstnice și, după caz, a susținătorilor legali ai acesteia.

Persoanele vârstnice care nu au venituri şi nici susţinători legali nu datorează contribuţia de întreţinere, aceasta fiind suporată din bugetul local, conform art. 24, alin. (2) din Legea nr. 17/2000 privind asistența socială a persoanelor vârstnice.

Acoperirea valorii integrale a contribuţiei lunare se stabileşte astfel (art. 25, alin. 5, din Legea nr. 17/2000 privind asistența socială a persoanelor vârstnice):

1. contribuția lunară datorată de persoanele vârstnice este de 60 % din valoarea veniturilor personale lunare, fără a se depăși costul mediu lunar de întreținere aprobat, respectiv 4257 lei/lunar;
2. diferenţa până la concurenţa valorii integrale a contribuţiei lunare de întreţinere se va plăti de către susţinătorii legali ai persoanelor vârstnice îngrijite în cămine, dacă realizează venit lunar, pe membru de familie, în cuantum mai mare decât valoarea netă a salariului de bază minim brut pe țară garantat în plată, stabilit potrivit legii – în prezent în cuantum de 1163 lei, conform H.G. nr. 846/2017 privind stabilirea salariului minim brut pe țară în plată pentru anul 2018;
3. de către susținătorii legali din venituri proprii pe bază de angajament de plată.

La stabilirea venitului lunar pe membru de familie al susținătorilor legali, se procedează după cum urmează:

a) din veniturile nete lunare ale susținătorilor legali se scad eventualele obligații legale de întreținere, aflate în executare;

b) suma rămasă se împarte la numărul membrilor de familie pe care susținătorii legali îi au efectiv în întreținere.

Categoriile de venituri luate în calcul la stabilirea venitului lunar pe membru de familie sunt stabilite prin potrivit Legii nr. 287/2009 privind Codul civil (\*\*republicată\*\*) și au în vedere :

- Veniturile din muncă;

- Sumele de bani cuvenite cu titlu de pensie în cadrul asigurărilor sociale şi altele asemenea;

- Veniturile cuvenite în temeiul unui drept de proprietate intelectuală.

**PREŞEDINTELE ŞEDINŢEI,**

consilier George – Aurelian Vlad

**SECRETARUL MUNICIPIULUI BUZĂU,**

Eduard Pistol